‘Drake’ daag mekaar uit om kinders te help lees | Maroela Media
Foto verskaf aan Maroela Media deur Magna Carta
Die jaarlikse draakbootwedvaart vind Saterdag by die V&A Waterfront in Kaapstad plaas.
Die opvoedkunde uitgewer, Oxford University Press, vat vanjaar hande saam met die Mandela Rhodes-stigting wanneer roeiers mekaar gaan uitdaag om Madiba se nalatenskap en toewyding tot opvoeding te vier.
Die prettige geleentheid begin by Mandela se standbeeld op Nobel-plein waar ŉ lourierkrans neergelê sal word.
ŉ Aantal draakboot-wedvaarte vind daarna plaas tussen Oxford University Press, die Mandela Rhodes-stigting, twee banke en ŉ paar jongmense.
Die publiek word genooi om dié geleentheid gratis by te woon.
Alle geld wat tydens die wedvaart ingesamel word, word geskenk aan Wordworks, ŉ niewinsgewende-organisasie wat vroeë taal- en geletterdheidsopleiding onder kinders uit voorheen benadeelde gemeenskappe in Suid-Afrika bevorder.
Geleentheid: Oxford Paddle to Read for Madiba Dragon Boat Race
Venue: V&A Waterfront Marina (naby Den Anker-restaurant)
Tyd: 09:00 – 12:00